b'\n_START_ARTICLE_\nP-120 Malachit\n_START_PARAGRAPH_\nP-120 Malachit (rus. \xd0\x9f-120 \xc2\xab\xd0\x9c\xd0\xb0\xd0\xbb\xd0\xb0\xd1\x85\xd0\xb8\xd1\x82\xc2\xbb ), 4\xd0\x9a85, SS-N-9 Siren (NATO kodas)\xc2\xa0\xe2\x80\x93 tarybin\xc4\x97/Rusijos sparnuotoji prie\xc5\xa1laivin\xc4\x97 raketa. Tai patobulintas raketos P-70 Ametist variantas\xc2\xa0\xe2\x80\x93 pagerinta taikymosi sistema, 1,5 karto padidintas skryd\xc5\xbeio nuotolis, pritaikyta leisti i\xc5\xa1 antvandenini\xc5\xb3 laiv\xc5\xb3._NEWLINE_1972\xc2\xa0m. kovo 15 d. \xc5\xa1ios raketos kompleksas buvo priimtas \xc4\xaf 1234 projekto ma\xc5\xbe\xc5\xb3j\xc5\xb3 raketini\xc5\xb3 laiv\xc5\xb3 ginkluot\xc4\x99, o 1977\xc2\xa0m. lapkri\xc4\x8dio 21 d.\xc2\xa0\xe2\x80\x93 \xc4\xaf 670M projekto povandenini\xc5\xb3 laiv\xc5\xb3 ginkluot\xc4\x99. Taip pat P-120 kompleksu buvo ginkluotas ir bandomasis projekto 1240 \xe2\x80\x9eUragan\xe2\x80\x9c ma\xc5\xbeasis raketinis laivas su povandeniniais sparnais.\n_START_SECTION_\nPanaudojimas\n_START_PARAGRAPH_\n2008\xc2\xa0m. rugpj\xc5\xab\xc4\x8dio 7 d.\xc2\xa0\xe2\x80\x93 rugpj\xc5\xab\xc4\x8dio 12 d. vykusio Piet\xc5\xb3 Osetijos karo metu buvo j\xc5\xabr\xc5\xb3 m\xc5\xab\xc5\xa1is tarp Rusijos ir Gruzijos laivyn\xc5\xb3 paj\xc4\x97g\xc5\xb3. Gruzijos patrulinis kateris, sp\xc4\x97jama, band\xc4\x99s atakuoti Rusijos laivus, buvo visi\xc5\xa1kai sunaikintas dviem raktomis P-120, kurias paleido Rusijos Juodosios j\xc5\xabros laivyno ma\xc5\xbeasis raketinis laivas \xe2\x80\x9eMira\xc5\xbe\xe2\x80\x9c._NEWLINE_Manoma, kad sunaikintas Gruzijos kateris vadinosi \xe2\x80\x9eGeorgijus Toreli\xe2\x80\x9c.'